04/Sv. 10 Službeni list Europske unije 73 32009R1197 9.12.2009. SLUŽBENI LIST EUROPSKE UNIJE L 322/1 UREDBA VIJEĆA (EZ) br. 1197/2009 od 30. studenoga 2009. o izmjeni Uredbe (EZ) br. 2115/2005 o uspostavi plana obnove grenlandske ploče u okviru Organizacije za ribarstvo na sjeverozapadnom Atlantiku VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 37., uzimajući u obzir prijedlog Komisije, uzimajući u obzir mišljenje Europskog parlamenta, budući da: Uredbom (EZ) br. 2115/2005 od 20. prosinca 2005. (!) provodi se plan obnove grenlandske ploče koji je donijela Organizacija za ribarstvo na sjeverozapadnom Atlantiku (dalje u tekstu ,NAFO"). NAFO je na svom 29. godišnjem zasjedanju održanom u rujnu 2007. donio brojne izmjene tog plana obnove. Te se izmjene odnose na pojačane mjere vezane uz izvje- šćivanje o ulovu i dodatne mjere kontrole čiji je cilj pojačati inspekcijske preglede na moru za plovila koja ulaze i napuštaju područje koje regulira NAFO. Potrebno je stoga izmijeniti Uredbu (EZ) br. 2115/2005 kako bi se provele izmjene plana obnove, DONIJELO JE OVU UREDBU: Članak 1. Uredba (EZ) br. 2115/2005 mijenja se kako slijedi: 1. Umeće se sljedeći članak: (!) SL L 340, 23.12.2005., str. 3. ,Članak 5.a Ulazak na područje koje regulira NAFO 1. _ Ribarska plovila iz članka 5. stavka 1. mogu ući na područje koje regulira NAFO radi ribolova grenlandske ploče jedino ako: (a) na plovilu imaju manje od 50 tona bilo kojeg ulova; ili (b) postupaju u skladu s postupkom navedenim u stavcima 2., 3. i 4. 2. _ Ako se na ribarskom plovilu nalazi 50 ili više tona ulova ostvarenog izvan područja koje regulira NAFO, plovilo mora najkasnije 72 sata prije ulaska na područje koje regulira NAFO obavijestiti tajništvo NAFO-a elektroni- čkom poštom ili faksom o: (a) količini ulova zadržanog na plovilu; (b) poziciji (zemljopisnoj dužini/širini) na kojoj zapovjednik plovila predviđa da će plovilo početi obavljati ribolov; i (c) predviđenom vremenu dolaska na tu poziciju. 3. — Ako nakon obavijesti iz stavka 2. inspekcijsko plovilo javi da namjerava obaviti inspekcijski pregled, ribarskom plovilu dostavlja koordinate mjesta na kojem će se obaviti inspekcijski pregled. Mjesto obavljanja inspekcijskog pregleda ne smije biti udaljeno više od 60 nautičkih milja od pozicije na kojoj zapovjednik plovila predviđa da će plovilo početi obavljati ribolov. 4. — Ribarsko plovilo iz stavka 2. može započeti s ribo- lovom u bilo kojem od sljedećih slučajeva: